section_heading: Opis
paragraph_text: Ostale udaljenosti ili vremenski periodi su; dvostruki maraton, 24-satne utrke i višednevne utrke na udaljenostima od 1000 milja, a ponekad i duže od toga. Oblici tih događaja i udaljenosti variraju u rasponu od jednog ili više krugova (koji mogu iznositi i 400 metara atletske staze), svladavanja cestovnih udaljenosti od točke A do točke B, do svladavanja udaljenosti u prirodi (krajobrazu). Mnogi ultramaratoni, pogotovo orijentacijsko trčanje, imaju ozbiljne prepreke kao što su vremenske nepogode, promjene nadmorske visine ili nepristupačni tereni. Utrke se najčešće odvijaju na neasvaltiranim cestama i planinskim stazama i putevima, a mogu se odvijati i na asvaltiranim cestama i putevima. Na trasama utrka obično postoje postaje potpore na svakih 20-35 km, gdje trkači mogu napuniti zalihe hrane i pića ili kratko predahnuti.